**ՀԻՄՆԱՎՈՐՈՒՄ**
«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 5.94118 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ԵՎ ԱՌԱՆՑ ՄՐՑՈՒՅԹԻ ՎԱՐՁԱԿԱԼՈՒԹՅԱՄԲ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 3-րդ հոդվածի  «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ և 29-րդ կետերի, «Քաղաքաշինության մասին» օրենքի 143-րդ հոդվածի 5-րդ մասի, Հայաստանի Հանրապետության կառավարության 2011 թվականի դեկտեմբերի 29-ի թիվ 1920-Ն որոշմամբ հաստատված կարգի 60-րդ և 64-րդ կետերի, 2001 թվականի ապրիլի 12-ի N 286 որոշմամբ հաստատված կարգի 44-րդ կետի «ը» ենթակետի  պահանջներին համապատասխան։
Հայաստանի Հանրապետության համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի կողմից 2023 թվականի մարտի 31-ին  տրվել է  N 1/փ-88 դրական եզրակացությունը՝ հողամասի նպատակային նշանակության փոփոխման մասին:

Աբովյան համայնքի Գեղաշեն գյուղում գտնվող 07-023-0229-0097 կատաստրային ծածկագրով 8.04299 հա մակերեսով հողամասից 5.94118 հա հողամասը ըստ Գեղաշեն բնակավայրի պարզեցված գլխավոր հատակագծի հանդիսանում է գյուղատնտեսական նշանակության հողամաս:

Հայաստանի Հանրապետության տարածքային կառավարման և ենթակառուցվածքների նախարարության 2022 թվականի հունիսի 21-ի N Լ-686 լեռնահատկացման ակտի և օգտակար հանածոների արդյունահանման և /կամ/ ընդերքօգտագործման թափոնների վերամշակման N ՇԱԹ-29/686 թույլտվության համաձայն «ԱՆՏՐԱՑԻՏ» ՍՊ ընկերությանը տրվել է օգտակար հանածոների արդյունահանման թույլտվություն:

Հիմք ընդունելով վերոնշյալը անհրաժեշտություն է առաջացել փոփոխել 5.94118 հա հողամասի նպատակային նշանակությունը արդյունաբերական, ընդերքօգտագործման և այլ արտադրական նշանակության օբյեկտների՝ ընդերքի օգտագործման համար տրամադրված հողամասի և առանց մրցութի վարձակալությամբ տրամադրել «ԱՆՏՐԱՑԻՏ» ՍՊ ընկերությանը:

Հողային օրենսգրքի 81-րդ հոդվածի 3-րդ մասի համաձայն պետության և համայնքների սեփականության հողամասերի տարեկան վարձավճարի և (կամ) կառուցապատման իրավունքի տարեկան վճարի չափը չի կարող պակաս լինել անշարժ գույքի հարկի տարեկան դրույքաչափից։ Անշարժ գույքի հարկը հաշվարկվում է համաձայն Հարկային օրենսգրքի 229-րդ հոդվածի համաձայն՝ հետևյալ կերպ՝ ոչ գյուղատնտեսական նշանակության մյուս հողերի համար` մեկ տոկոս: Որոշման նախագծով համայնքային սեփականություն հանդիսացող 07-023-0229-0097 կադաստրային ծածկագրով 8.04299 հեկտար մակերեսով հողամասից 5.94118 հեկտար մակերեսով հողամասի վարձակալության տարեկան վարձավճարը հաշվարկվել է 1,5 տոկոսով և կազմում է 1 088 128 (մեկ միլիոն ութսունութ հազար հարյուր քսանութ) դրամ:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**